قازاقیستان‌دا ال‌پی‌جی گازینین باهالاشماسین‌دان سونرا باشلایان اعتراضلاردا حیاتینی ایتیره‌نلر اوچون ۱۰ ژانویه‌ده ملی یاس اعلان ائدیلدی.
ملی یاس گونونده باشدا جمهورباشقانلیغی سارایی آکوردا اولماق اوزره بوتون دؤولت قوروملارین‌دا و اؤلکه‌نین خاریج‌ده‌کی نماینده‌لیکلرین‌ده، بایراقلار یارییا ائندیریلدی.
اؤلکه‌ده تلویزیون کاناللاری و رادیو وئریلیشلرین‌ده‌کی ایله‌نجه پروگراملاری یاییندان چیخاردیلدی. دؤولت قوروملاری و خبر آژانسلارینین اینترنت سایتلارینین آنا صحیفه‌لری ده آغ-قارا رنگ‌ده حازضیرلاندی.
ملی یاس گونو موناسیبتی ایله تورکیه‌نین نور سلطان ائلچیلیگی قازاق خالقی ایله دایانیشما ایچینده اولدوقلارینی بیلدیره‌رک، ائلچیلیک بایراقلارینی یارییا ائندیردی و سوسیال مئدیا حسابلارین‌دا «قارداش قازاقیستانین یانینداییق» ایفاده‌سینه یئر وئردی.
تورک دؤولتلری تشکیلاتینین کاتیبلیگین‌ده ده عضو و گؤزلمچی دؤولتلرین بایراقلاری یارییا ائندیریلدی.
قازاقیستان ایچ ایشلری باخانلیغی، اولایلاردا ۱۸ نفری گوونلیک گوجلرینین امکداشی اولماقلا ۲۶ نفرین حیاتینی ایتیردیگینی بیلدیریدی.
